Document ID: /roh_data/filtered/fineweb-2-filterrobots_roh.jsonl.gz/63491

Era en quest lai da fermada fan guardians da l’Axpo controllas regularas. I dat controllas automaticas e controllas al lieu. Ils guardians controlleschan tranter auter la pressiun da l’aua, defurmaziuns e moviments dal mir e la temperatura dal betun. Pli baud vegniva bler fatg a maun, oz è bler automatisà ed i dat dapli controllas. La finamira è da guardar ch’il mir saja segir.
L’Axpo ha envidà gievgia schurnalists a guardar co las mesiraziuns e controllas funcziunan en ils lais da fermada da Barcuns en Val Russein ed a Sontga Maria sin il pass dal Lucmagn.
RR Actualitad bunura